open-index/open-wikipedia-markdown huggingface dataset:
Peter Ericson

**John Peter Ericson** (s. 11. syyskuuta 1964 Göteborg, Ruotsi) on ruotsalainen diplomaatti ja Ruotsin suurlähettiläs Suomessa.

Ericson suoritti asepalveluksensa Tolkskolanissa. Hän valmistui vuonna 1989 ekonomiksi Tukholman kauppakorkeakoulusta. Hän tuli töihin Ruotsin ulkoministeriöön vuonna 1989, ja on työskennellyt Ruotsin suurlähetystöissä Washington D.C:ssä, Brysselissä ja Moskovassa, Ruotsin YK:n edustustossa New Yorkissa sekä osastoneuvoksena ja ulkoministeriön turvallisuuspoliittisen yksikön päällikkönä Tukholmassa. Vuosina 2015–2019 hän toimi Ruotsin suurlähettiläänä Moskovassa. 1. syyskuuta 2019 hänet nimitettiin pääkonsuliksi Istanbuliin.

Moskovassa Ericson on asunut kolmasti, ensin vuodesta 1984 lähtien, jolloin hän pääsi todistamaan Mihail Gorbatšovin nousua valtaan, sitten vuosina 1990–1994, jolloin Neuvostoliitto lakkasi olemasta, ja viimeisen kerran 2015–2019, pian sen jälkeen, kun Venäjä oli vallannut Krimin niemimaan ja aloittanut sotatoimet Itä-Ukrainassa.

Ruotsin hallitus nimitti 30. toukokuuta 2024 Peter Ericsonin suurlähettilääksi Helsinkiin. Sitä ennen hän toimi Ruotsin ulkoministeriön Itä-Euroopan ja Keski-Aasian yksikön päällikkönä.

*[[Helsingin Sanomat|Helsingin Sanomien]]* haastattelussa marraskuussa 2024 Ericson sanoi, että “Putinin Venäjän kanssa ei voi keskustella… kuinka käydä keskustelua, kun tietää, että toinen osapuoli ei puhu totta. … Mitä järkeä on puhua Lavrovin kanssa, kun tietää hänen valehtelevan. … Miksi tuhlaisin aikaani sellaisen ihmisen kanssa keskustelemiseen?” Hän toteaa, että Venäjään ei voi juurikaan vaikuttaa. Hän ei myöskään usko, että Ukrainan konfliktiin on olemassa neuvotteluratkaisua. Suomelle ja Ruotsille Venäjä on hänen mielestään suurin turvallisuusongelma, ja se tulee olemaan sitä vielä pitkään.

Ericson on naimisissa kirjailija Stina Stoorin kanssa.

## Lähteet

## Aiheesta muualla
*Haastattelu Helsingin Sanomissa.
Heta-Linnea Kovanen

**Heta-Linnea Kovanen** (s. 5. maaliskuuta 1990) on suomalainen kuvittaja, kuvataiteilija ja suunnittelija. Hän on kotoisin Pohjois-Savosta Vesannolta, mutta asuu nykyään Helsingissä 

Heta-Linnea Kovanen on työskennellyt kuvataidekentällä vuodesta 2013 asti.Hänen kuvitustaan on nähty muun muassa Into-kustannuksen julkaisemassa, Sara Kärpäsen kirjoittamassa Naisten kaupunki -kirjassa. Kovanen oli mukana Kulta Ry:n ja SKR:n yhteisessä Taiteiden kesä -hankkeessa vuonna 2021, jonka lisäksi hänet valittiin kuuden kuvataiteilijan ryhmään mukaan Suomen valtioneuvoston kanslian Suomi toimii -kokonaisuuden tilaamaan Nykytunteen Museoon, joka noteerattiin myös Suomen merkittävimmässä luovan alan Vuoden Huiput -kilpailussa

Kovasen teoksia on nähty muun muassa Taiteilijayhdistys YÖ ry:n ja Savonlinnan Luontoelokuvafestivaalin yhteisessä videotaiteen esityssarjassa vuonna 2021 sekä Linea d'Ombra -festivaalilla Italiassa 

## Lähteet
Kirsti Kaarakainen

**Kirsti Kaarakainen** (ent. **Kirsti Lehtonen-Salo**, myös **Kirsti Lehtonen**, s. 16. toukokuuta 1946) on suomalainen näyttelijä. Hän on koulutukseltaan teatteritaiteen maisteri. Kaarakaisen merkittävin näyttelijäntyö lienee Hiltun nimirooli TV-elokuvassa *[[Hiltu ja Ragnar]]* vuodelta 1988. Sen jälkeen hän on ollut kiinnityksellä Kajaanin kaupunginteatterissa vuosina 1989–1999. Hän on tehnyt myös muutamia kuunnelmarooleja sekä toiminut eri ikäisille suunnattujen ilmaisutaidon kurssien ohjaajana tai opettajana. Hänet on palkittu myös Näyttelijäliiton kultaisella taiteilijamerkillä. Suuri yleisö tuntee hänet kenties parhaiten Anneli Mansikan roolista *[[Salatut elämät]]* -sarjassa vuosina 2007–2008.

## Teatteritöitä
* Kajaanin kaupunginteatteri: 
** Kauheat vanhemmat (1996)
** Vanha koti (1998)
* Kehitysvammaisteatteri La Strada: Tanner tömisee (2017)

## Filmografia

### Elokuvat

### Televisiosarjat

## Lähteet

## Aiheesta muualla
* Kirsti Lehtonen tai Kirsti KaarakainenInternet Movie Databasessa. (englanniksi)
European Center for Law and Justice

**European Center for Law and Justice** (lyh. **ECLJ**) on kansainvälinen kansalaisjärjestö, joka on erikoistunut ihmisoikeuskysymyksiin Euroopassa. ECLJ:llä on ollut neuvoa-antava asema Yhdistyneissä Kansakunnissa vuodesta 2007 lähtien. ECLJ käsittelee oikeudellisia, lainsäädännöllisiä ja kulttuurisia kysymyksiä, jotka liittyvät erityisesti uskonnonvapauteen ja ihmisarvon suojeluun Euroopan ihmisoikeustuomioistuimessa sekä muissa YK:n, Euroopan neuvoston, Euroopan parlamentin ja Euroopan turvallisuus- ja yhteistyöjärjestön päätöksentekoelimissä. ECLJ on toiminut aktiivisena eurooppalaisena ajatushautomona.

ECLJ:n näkemyksen mukaan Euroopan kansojen yhteinen perintö henkisissä ja moraalisissa arvoisa ovat yksilönvapauden, poliittisen vapauden ja oikeusvaltion lähde sekä periaate, joka muodostaa aidon demokratian perustan. Järjestön perustajia ovat Jay Sekulow ja Thomas Monoghan. Järjestön toimisto avattiin Strasbourgissa 2. heinäkuuta 1998.

ECLJ harjoittaa oikeudellista neuvontaa ja edunvalvontaa. ECLJ on yksi oikeutta ja perhettä koskevan yleissopimuksen allekirjoittajista. ECLJ on julkaissut useita *[[Amicus curiae]]*-lausuntoja. ECLJ:n tunnetuin muistio liittyy Lautsi vastaan Italia-tapaukseen. ECLJ on pitänyt esillä myös *kansalaisperiaatetta*, jonka mukaan ihmisoikeudet ovat kaikille yhtäläinen oikeus.

## Lähteet
Barbara Aland

**Barbara Aland** (12. huhtikuuta 1937 – 10. marraskuuta 2024) oli saksalainen teologi, joka toimi kirkkohistorian ja Uuden testamentin tekstitutkimuksen professorina Münsterin yliopistossa vuodesta 1980. Hän toimi myös yliopistonsa Uuden testamentin tekstitutkimusinstituutin ja sen hallinnoiman Raamattumuseon johtajana vuosina 1983–2004. 

Aland opiskeli klassista filologiaa ja väitteli tohtoriksi Frankfurtin yliopistosta vuonna 1964, aiheenaan Aiskhineen *Aspasia*-dialogi. Hän suuntautui Uuden testamentin tutkimukseen avioiduttuaan Münsterin yliopiston Uuden testamentin tekstitutkimusinstituutin perustaja Kurt Alandin kanssa. Vuonna 1983 Barbara Aland aloitti saman tutkimuslaitoksen johtajana, toimien virassa vuoteen 2004. Tutkimuslaitoksen johtajana hän muun muassa vastasi Uuden testamentin kreikankielisen tieteellisen laitoksen *[[Novum Testamentum Graece]]n*, joka tunnetaan myös epävirallisemmalla nimellä ”Nestle-Aland”, 27. painoksen julkaisusta. Novum Testamentum Graece on nykyisellään Uuden testamentin yleisimmin käytetty kreikankielinen tieteellinen laitos, jonka aiempiin painoksiin myös vuoden 1992 Raamatun suomennos perustuu. Barbara Alandin toimiessa tutkimuslaitoksen johtajana toimitettiin myös Uuden testamentin kriittisen laitoksen *[[Editio Critica Maior]]in* ensimmäinen täydennysosuus Jaakobin kirjeellä vuonna 1997. 

Alandille myönnettiin Bundesverdienstkreuz vuonna 2011. British Academy myönsi hänelle Burkitt Medal for Biblical Studies  -palkinnon vuonna 2016 ansioista Uuden testamentin tekstitutkimuksessa. 

## Lähteet
Maaza Mengiste

**Maaza Mengiste** (s.1973/1974) on yhdysvaltalais-etiopialainen kirjailija. Mengisten teos *Varjokuningas* (2019) oli ehdolla Booker-palkinnon saajaksi vuonna 2020.

## Bibliografia
*
*

## Lähteet
Alliance Defending Freedom International

**Alliance Defending Freedom International** (lyh. **ADFI**) on kansainvälinen kristillinen oikeusapujärjestö. ADF International on erikoistunut uskonnonvapauteen ja sananvapauteen sekä perhepolitiikkaan ja vanhempien oikeuksiin liittyviin kysymyksiin. Järjestöllä on toimistot Wienissä, Brysselissä, Genevessä ja Lontoossa, ja se ylläpitää yhteyksiä kansainvälisiin instituutioihin.

ADFI perustettin vuonna 2008. Euroopan lisäksi järjestöllä on ollut toimistot myös Mexico Cityssa ja New Delhissä. Järjestö on keskittynyt maihin, joissa noudatetaan oikeusvaltioperiaatetta. Järjestön tehtävänä on ylläpitää edellytyksiä evankeliumin julistamiselle puolustamalla uskonnonvapautta.

ADFI:llä on ollut tapauksia erityisesti Intiassa ja Aasiassa. Järjestöllä on Etelä-Aasiassa 50 työntekijää, ja järjestöllä on ollut runsasti tapauksia erityisesti Intiassa. Oikeudenkäyntien ohella järjestön asianajat ovat johtaneet väkivaltaisuuksien tutkintaa. ADF International on tukenut useita oikeustapauksia Euroopassa. Suomessa järjestö on tarjonnut oikeusapua muun muassa ulkoministeri Timo Soinille vuonna 2018 sekä kerännyt varoja kansanedustaja Päivi Räsäselle vuonna 2023 Räsäsen ja Pohjolan oikeudenkäyntitapauksessa.

## Lähteet
Aurajoen ratasilta

**Aurajoen ratasilta** tai **Aurajoen rautatiesilta** voi tarkoittaa seuraavia Aurajoen ylittäviä rautatiesiltoja:

* Aurajoen ratasilta, vuonna 1899 valmistunut rantaradan yksiraiteinen silta Turussa
* Aurajoen ratasilta, vuonna 1954 valmistunut rantaradan yksiraiteinen silta Turussa
* Aurajoen ratasilta, vuonna 2024 valmistunut rantaradan kaksiraiteinen silta Turussa
* Aurajoen ratasilta, vuonna 1924 valmistunut Turku–Toijala-radan silta Auran kunnassa
Kalevala Tarot

**Kalevala tarot** on Kalervo Aaltosen kirjoittama ja Taina Pailoksen kuvittama tarot -pakka. Aaltonen on sisällyttänyt pakkaan useimmat keskeiset hahmot ja tarinat Kalevalasta, ja yhdistänyt ne tarot-symboliikkaan. Esimerkiksi Lemminkäinen on narri, Seppä Ilmarinen on taikuri, ja Väinämöinen on ylipappi.

## Lähteet
Aurajoen ratasilta (Turku, 2024)

**Aurajoen ratasilta** on Aurajoen ylittävä rautatiesilta Turun Nummen ja Raunistulan kaupunginosien välillä. Se korvasi aiemman yksiraiteisen sillan rantaradan Kupittaa–Turku-rataosan kaksiraiteistamisen yhteydessä. Silta valmistui lokakuussa 2024, ja se avattiin junaliikenteelle 15. joulukuuta 2024.

## Lähteet

## Aiheesta muualla
Lapinlahden Lintujen tieteellinen koe

**Lapinlahden Lintujen tieteellinen koe** oli Lapinlahden Lintujen jäsenten Timo Erängön ja Heikki ”Hiski” Salomaan sekä toimittaja Peter Norrbyn radio-ohjelma, jota Radiomafia esitti vuosina 1999–2002 yhteensä 158 jaksoa. Muutaman minuutin mittaisia sketsejä esitettiin kerran viikossa lauantaiöisin Norrbyn *Norppa*-ohjelmassa.

Sketsiohjelman toistuvat hahmot olivat Herra Tohtori (Eränkö) sekä avustaja Kalervo (Norrby) ja Untamo (Salomaa). Tyypillisessä jaksossa ”tieteellinen testiryhmä” tutki ajankohtaista poliitikkoa, liikemiestä tai julkisuuden henkilöä, mikä käytännössä tarkoitti mustan huumorin sävyttämää raakaa väkivaltaa. Samantapaisia sketsejä oli kuultu jo Lapinlahden Lintujen ensimmäisessä radio-ohjelmassa *[[Radio Top One]]*. Sarjassa kidutettuja hahmoja olivat muiden muassa George W. Bush, Kimmo Sasi ja Pekka Korpinen.

Lapinlahden Linnut -historiikissaan *[[Lapinlahden Linnut (vuoden 2023 kirja)|Miksei asioista puhuta]]* (2023) Timo Rossi kirjoittaa Erängön käsikirjoittaneen ”usein riemukastakin sisältöä”, mutta ”heikoimpina hetkinään hän sortui löysään pieruhuumoriin ja ideapulasta kertoviin matalaotsaisiin tylytyksiin”.

## Lähteet
* 
* 

### Viitteet
Keltanorsukala

**Keltanorsukala** (*Campylomormyrus tamandua*) on norsukaloihin kuuluva kalalaji. Lajia tavataan makeista vesistä Afrikasta.

## Koko ja ulkonäkö
Keltanorsukala voi kasvaa suurimmillaan 40–43 cm pitkäksi. Ruumiinrakenteeltaan laji on hyvin pitkänomainen ja hoikka ja sen kuono on pitkä ja alaspäinkaartuva. Suu on kuonon kärjessä Kalan  selkä- ja peräevät sijaitsevat ruumiin takaosassa ja koiraan ja naaraan peräevät eroavat mudoltaan. Keltanorsukalan pyrstöevä on haarautunut. Keltanorsukala on tumman harmahtavan ruskea ja ruumiissa on vaaleita tai kellertäviä juovia, jotka haalistuvat kalan kasvaessa.

## Levinneisyys ja elintavat
Keltanorsukalaa tavaan Guineasta ja Malista Kongon demokraattiseen tasavaltaan, mutta levinneisyysalue ei ole yhtenäinen. Laji on yöaktiivinen ja liikkuu parvina tummissa ja sameissa vesissä, joissa on runsaasti vesikasveja ja uponnutta puuta. Keltanorsukalan ravintoa ovat selkärangattomat eläimet.

Keltanorsukalaa kalastetaan ravinnoksi ja se on suosittu akvaariokala. 

## Lähteet
GRU (1918–1992)

**GRU** (, ”Tiedustelupäähallinto”) oli vuosina 1918–1992 toiminut Neuvostoliiton asevoimien yleisesikunnan sotilastiedusteluosasto.

## Historia
GRU perustettiin Neuvosto-Venäjällä lokakuussa 1918 puna-armeijan tiedusteluosastoksi. Siitä käytettiin aluksi lyhennettä RU (Registrupravlenije). Vuonna 1946 tapahtuneen armeijan uudelleenorganisoinnin jälkeen se toimi Neuvostoliiton asevoimien sotilastiedusteluna. Neuvostoliiton hajottua joulukuussa 1991 GRU jatkoi Venäjän asevoimien tiedustelupalveluna toukokuuhun 1992 saakka, jolloin sen seuraajaksi perustettiin nykyinen GRU.

Neuvostoliiton aikana GRU:n olemassaolo kiistettiin ja se myönnettiin Venäjällä vasta presidentti Boris Jeltsinin valtaannousun jälkeen. Lännessä GRU kuitenkin tunnettiin ja esimerkiksi Neuvostoliiton suurlähetystöjen sotilasasiamiehiä pidettiin yleisesti sen työntekijöinä.

## Pääjohtajat
*Semjon Aralov (1918–1919)
*Sergei Gusev (1919–1920)
*Georgi Pjatakov (1920)
*Voldemar Aussem (1920)
*Jan Lentsman (1920–1921)
*Arvid Zeibot (1921–1924)
*Jan Berzin (1924–1935)
*Semjon Uritski (1935–1937)
*Jan Berzin (1937)
*Aleksandr Nikonov (1937)
*Semjon Gendin (1937–1938)
*Aleksandr Orlov (1938–1939)
*Ivan Proskurov (1939–1940)
*Filipp Golikov (1940–1941)
*Aleksei Panfilov (1941–1942)
*Ivan Iljitšov (1942–1945)
*Fjodor Kuznetsov (1945–1947)
*Nikolai Trusov (1947–1949)
*Matvei Zaharov (1949–1952)
*Mihail Šalin (1952–1956)
*Sergei Štemenko (1956–1957)
*Mihail Šalin (1957–1958)
*Ivan Serov (1958–1963)
*Aleksandr Rogov (1963)
*Hadji-Umar Mamsurov (1963)
*Pjotr Ivašutin (1963–1987)
*Vladlen Mihailov (1987–1991)
*Jevgeni Timohin (1991–1992)

## Lähteet
Omenavarkaat

**Omenavarkaat** on suomalainen draamakomediaelokuva vuodelta 2024. Sen on ohjannut, käsikirjoittanut ja kuvannut Samppa Batal.

Elokuva kertoo bileyöstä, jossa juuri eronnut Sebastian (Joel Hirvonen) ja rikkinäisessä suhteessa elävä Satu (Satu Tuuli Karhu) kohtaavat.

*Omenavarkaat* kuvattiin syksyllä 2021. Sen budjetti oli 285 000 euroa.  Elokuva tehtiin omalla rahalla ilman julkista tukea. Kuvaajana toimi Samppa Batal nimimerkillä Hamdi Batal. Elokuva on mustavalkoinen.

Elokuvan ovat tuottaneet Cinerain ja Grade One tuottajinaan Batal ja Tuomas Kohtamäki. Sen levittää elokuvateattereihin Kuusan Kino.

KAVI on luokitellut elokuvan sallituksi yli 12-vuotiaille.

Elokuva sai Parhaan sivuosan Jussi -palkinnon (Karhu) ja Parhaan ensemblen Jussi -palkinnon.

## Rooleissa

## Vastaanotto
Omenavarkaat sai kuusi Jussi-ehdokkuutta. Elokuva päätyi ehdokkaaksi vuoden elokuvan Jussiin, vuoden ohjauksen Jussiin ja vuoden käsikirjoituksen Jussiin. Elokuvan kymmenen näyttelijää saivat ehdokkuuden vuoden ensamble-Jussiin. Tästä huolimatta Joel Hirvonen sai vuoden pääosa-Jussi-ehdokkuuden ja Satu Tuuli Karhu vuoden sivuosaehdokkuuden. Ehdokkaat valitsee Filmiauran hallitus ja asiantuntijaraati. Filmiauran hallituksen jäsen Samppa Batal ei osallistunut valintaan.

Ehdokkuuksille lankesi jääviyiden varjo, kun Elokuvauutiset.fi-kertoi, että Omenavarkaiden lopputeksteissä kiitetään Filmiauran hallituksen jäsentä Fabian Munsterhjelmiä, joka oli hallituksen jäsenenä asettamassa Omenavarasta ehdolle viiteen Jussiin. Hän ei osallistunut ensamble-Jussi-ehdokkaan valintaan Elokuvauutiset.fi-sivuston mukaan jääviyssyistä.  

### Arvosteluja
 Tero Kartastenpää, *[[Helsingin Sanomat]]:* "Itseoppineen ohjaajan halpiselokuvasta tuli yksi vuoden parhaista kotimaisista"

 Rolf Bamberg, *[[Demokraatti (lehti)|Demokraatti]]:* "Raikasvauhtinen ratakierros Helsingin yössä"

 Niko Ikonen, *[[Episodi]]:* "Omenavarkaat esittää nuorten hipstereiden ilot ja surut niin rouheasti ja maanläheisesti, että välillä tuntuu kuin olisi itsekin tämän remmin matkassa"

 Kaija Kääntä, *[[Kulttuuritoimitus]]:* "Entisen nuorison elämä on juhlia, juopottelua ja toisen etsintää"

 Leevi Ikonen, *[[Hämeen Sanomat]]:* "Kännääminen ruokkii romantiikkaa Samppa Batalin draamakomediassa Omenavarkaat"

 Rami Nummi, *[[Film-o-holic]]:* "Nuori Sebastian etsii onneaan rosoisessa mustavalkoelokuvassa"

## Lähteet

## Aiheesta muualla
* ''Omenavarkaat''-elokuvan traileri Youtubessa
World Youth Alliance

**World Youth Alliance** (lyh. **WYA**) on vuonna 1999 New Yorkissa sijaitseva kansainvälinen nuorten kansalaisjärjestö, joka pyrkii edistämään yksilön oikeuksiin, perheen yhteenkuuluvuuteen sekä henkilökohtaiseen kehitykseen perustuvaa elämäntapaa. Järjestön jäseneksi voi liittyä 10–30-vuotiaat nuoret. 2000-luvun alussa järjestöllä oli yli miljoona jäsentä yli sadassa maassa.

WYA työskentelee kansainvälisissä instituutioissa, kuten YK:ssa, Euroopan unionissa ja Amerikan valtioiden järjestöissä. World Youth Alliance kouluttaa nuoria ihmisoikeuksiin ja diplomatiaan liittyvissä kysymyksissä sekä tukee alueellisia koulutustapahtumia sekä vuosittaista kansainvälistä solidaarisuusfoorumia. Järjestö julkaisee myös *Esperanza!*-lehteä.

## Historia
World Youth Alliance perustettiin vuonna 1999 kanadalaisen musiikinopiskelija Anna Halpinen toimesta. Halpine ja muutamat muut jakoivat vaaleanpunaisia lentolehtisiä YK:ssa ja Halpine piti puheen kansainvälisessä väestö- ja kehityskonferenssissa. Halpinen mielestä YK:n erityisistuntoa hallitsivat aktivistit, jotka pyrkivät heikentämään vanhempien oikeutta ohjata lastensa koulutusta sekä heidän moraalista ja uskonnollista kehitystään. WYA avasi Euroopan toimiston vuonna 2001.

## Lähteet
Donald Trumpin hallitus

**Donald Trumpin hallitus** voi viitata seuraaviin hallituksiin, joissa Donald Trump on ollut presidenttinä:

* Donald Trumpin I hallitus, 20. tammikuuta 2017 – 20. tammikuuta 2021
* Donald Trumpin II hallitus, 20. tammikuuta 2025–
Józef Pisarski

**Józef Pisarski** (15. kesäkuuta 1913 Łódź – 8. joulukuuta 1986 Łódź) oli puolalainen keskisarjan amatöörinyrkkeilijä, jonka ura ajoittui vuosille 1933–1953.

Józef Pisarski varttui itäisen Puolan Łódźissa, jossa hän koulut käytyään työskenteli mekaaniikkatehtaan palveluksessa. Vuonna 1932 hän muutti Varsovaan, jossa hän suoritti asevelvollisuuden ja työnsä ohessa teollisuuskoulun iltakurssit. Sen jälkeen hän 1930-luvulla palasi Łódźiin työskennnellen puuvillatehtaan palveluksessa.

## Nyrkkeilyura

Józef Pisarski liittyi vuonna 1927 Puolan paikalliseen voimisteluyhdistys "Sokół"in alueosastoon Łódźissa. Siellä hän aloitti nyrkkeilyharrastuksensa. Lisäksi hän harrasti yleisurheilua, erityisesti keskimatkojen juoksua. 

Ensimmäisen nyrkkeilymestaruusmitalin hän saavutti sijoittuessaan vuonna 1930 hopealle. Hän voitti nyrkkeilyuransa aikana Puolan mestaruuden kolme kertaa eli vuosina 1933, 1937 ja 1938 keskisarjassa. Vuonna 1936 hän sijoittui pronssille. Maailmansodan jälkeen hän sijoittui vielä toiseksi keskisarjassa vuonna 1948.

Pisarski valittiin edustamaan Puolaa vuoden 1936 Berliinin olympialaisiin nyrkkeilyn välisarjassa eli normaalia sarjaansa alempana. Hän hävisi ensimäisen ottelunsa Australian Arthur L. Cook, joka puolestaan hävisi seuraavassa ottelussa sarjan lopulliselle mestarille eli Suomen Sten Suviolle. Kotimaassaan Pisarski joutui taistelemaan välisarjan ykköspaikasta Puolassa Henryk Chmielewskin kanssa. Hän kilpaili keväällä 1938 Suomessa maaottelussa Viljo Suhosta vastaan, mutta hävisi pistein suomalaiselle. Seuraavana vuonna maaliskuussa 1939 Suomi ja Puola ottelivat maaottelun Łódźissa. Puola oli ylivoimainen maaottelussa, mutta Pisarski jälleen Suhoselle. Seuraavana vuonna huhtikuussa 1939 hän osallistui EM-kisoihin Dublinissa, jossa hän voitti hopeamitalin keskisarjassa. Voitettuaan ensimmäisessä ottelussa italialaisen hän kukisti toisessa Ruotsin Oscar Ågrenin, mutta koki loppuottelussa selvän tappion Viron Anton Raadikille.  Pikarski nimettiin vuoden 1939 saavutusten perusteella  puolalaisedustajaksi vuoden 1940 Helsingin olympialaisiin. 

Kaikkiaan Pisarski nyrkkeili Puolan maajoukkueessa 18 kertaa; ensimmäisen kerran vuonna 1933 ja viimeisen kerran vuonna 1948. Hänen nyrkkeilyuransa päättyi vuonna 1953.

Hän nyrkkeili pääasiassa Łódźin seurojen väreissä (Sokół, KS Geyer ja sodan jälkeen Militia Sports Club ja Łódź Sports Club. Lisäksi hän edusti varsovalaisseuroja Skoda ja Okęcie.

Nyrkkeilyuransa päätyttyä hän toimi valmentajana.

## Saksalaisten sotavankina

Pisarski oli mukana Puolan armeijassa Saksan hyökätessä Puolaan syyskuun alussa 1939. Hän haavoittui, ja saksalaiset vangitsivat hänet. Hänet lähetettiin ensin sotavankileirille Starogardiin ja sen jälkeen pakkotyöhön Preussiin. Vuonna 1943 hänet siirrettiin Buchenwaldin keskitysleirille Saksaan ja myöhemmin sieltä Fuldan ja Nowogardin leireille. 

Toisen maailmansodan päätyttyä toukokuussa 1945 hän palasi Łódźiin ja aloitti lukkosepän työn L. Geyerin puuvillatehtaalla.

## Lähteet
Bozatawin piiri

**Bozatawin piiri** (karakalpakiksi *Bozataw rayonı*, ) on paikallishallintoalue Uzbekistaniin kuuluvan Karakalpakstanin tasavallan keskiosassa. Sen pinta-ala on 2&nbsp;040 neliökilometriä ja asukasmäärä 21&nbsp;900 henkeä (vuonna 2024). Piirin hallinnollinen keskus on Bozatawin taajama (entinen Qazanketken).

Bozatawin piiri rajoittuu pohjoisessa Moynaqin, idässä Shımbayn ja Kegeylin, etelässä Nukusin sekä lännessä Qanlıkólin ja Qońıratin piireihin. Se on osa Amudarjan suistoaluetta, mutta käsittää myös paljon viljelyskelvotonta maata ja metsää.

Piiri on perustettu ensimmäisen kerran vuonna 1979 ja sen jälkeen lakkautettu ja perustettu uudelleen useaan kertaan. Se muodostettiin jälleen vuonna 2019 osista Keygeylin ja Shımbayn piirejä. Piiriin kuuluu yksi taajama, neljä maaseudun itsehallintoaluetta ja 25 maaseutuasutusta. Kaupunkiväestön osuus on 26 prosenttia (vuonna 2024). Asukkaat ovat etupäässä karakalpakkeja, uzbekkeja ja kazakkeja.

Piirin maatalous on keskittynyt karjanhoitoon ja puuvillaan viljelyyn.

## Lähteet
Kuvaelma

**Kuvaelma** voi tarkoittaa:

* lyhyt yksinäytöksinen näytelmä
** erityisesti: lyhyt koulunäytelmä
* liikkumattoman henkilöryhmän esittämä tilannekuva (tableau vivant)
* näytelmän osa, joka edellyttää lavasteiden vaihtoa kesken näytöksen.

## Lähteet
Ramappan temppeli

**Ramappan temppeli** eli **Rudreshwara** on Shivan temppeli Intiassa Telanganan osavaltiossa, Palampetin kylässä noin 200 kilometriä Hyderabadista koilliseen. Se rakennettiin Kakatiya-dynastian valtakaudella (1123–1323 jaa.) Rudradevan ja Recharla Rudran hallituskaudella. Hiekkakivitemppelin rakentaminen aloitettiin vuonna 1213 ja sen uskotaan jatkuneen noin 40 vuotta. Rakennuksessa on koristeellisia graniitista ja diabaasista veistettyjä palkkeja ja pylväitä sekä pyramidimainen Vimana (vaakasuora porrastettu torni), joka on tehty kevyistä huokoisista tiilistä.  Temppelin  veistokset esittävät alueen tanssityylejä ja kakatiyan kulttuuria. Temppeli sijaitsee metsänreunassa viljelypeltojen keskellä, lähellä Kakatiyan rakentaman tekojärven rantaa. Se on rakennettu dharman periaatteiden mukaisesti osaksi luonnonmaisemaa. Temppeli on Unescon maailmanperintökohde vuodesta 2021.

Temppeli on erinomainen esimerkki Kakatiya-kauden arkkitehtonisesta tyylistä, joka tunnetaan monimutkaisista kaiverruksistaan ja hienosta käsityöstään. Se on saanut nimen Ramappa temppelissä työskennelleen kuvanveistäjän mukaan. Arkkitehtooniseen tyyliin kuuluu tähden muotoinen pohjaratkaisu. Ramappa-temppelikompleksi koostuu useista rakennuksista, mukaan lukien päätemppeli, massiivinen tekoallas ja lukuisia pienempiä pyhäkköjä.

Temppeli on tunnetu kyvystään kestää maanjäristyksiä ja muita luonnonmullistuksia. Sen kattotiilet ovat kevyitä ja huokoisia, ja aiheuttavat siksi vähemmän rasitusta tukirakenteille. Muurauksessaa ja rappauksessa käytettyyn laastiiin on perimätiedon mukaan sekoitettu kkananmunan valkuaisia, mikä tekee siitä joustavaa. 2020-luvulla temppelissä on kuitenkin havaittu rakenteellisia vikoja, jotka liittyvät kosteuteen, kulumiseen ja rakenteissa kasvavaan jäkälään ja muihin kasvustoihin.

## Lähteet
Shımbayn piiri

**Shımbayn piiri** (karakalpakiksi *Shımbay rayonı*, ) on paikallishallintoalue Uzbekistaniin kuuluvan Karakalpakstanin tasavallan keskiosassa. Sen pinta-ala on 1&nbsp;440 neliökilometriä ja asukasmäärä 115&nbsp;700 henkeä (vuonna 2024). Piirin hallinnollinen keskus on Shımbayn kaupunki.

Shımbayn piiri rajoittuu pohjoisessa Moynaqin, idässä Qaraózekin, etelässä Kegeylin ja lännessä Bozatawin piireihin. Alue on etupäässä Amudarjan oikean rannan tasankoa, jossa on paljon kastelukanavia ja järviä. Lännessä ja pohjoisessa on soistuneita metsiä ja luoteessa hiekkadyynejä ja Qusxanatawin matalat vuoret.

Vuonna 1927 perustettuun piiriin kuuluu yksi kaupunki, yksi taajama, kymmenen maaseudun itsehallintoaluetta ja 115 maaseutuasutusta. Kaupunkiväestön osuus on 51 prosenttia (vuonna 2024). Asukkaat ovat etupäässä karakalpakkeja.

Piirin maatalous tuottaa puuvillaa, vehnää, riisiä, vihanneksia, perunaa, meloneja, hedelmiä, öljykasveja, lihaa, maitoa ja vuotia. Shımbayssa on puuvilla-, rakennustarvike- ja elintarviketeollisuutta. Piirissä toimii opettajaopisto ja maatalouden tutkimuslaitos.

## Lähteet

## Aiheesta muualla
* Piirin sivusto
Eli Lilly

**Eli Lilly** (8. heinäkuuta 1838 Baltimore, Maryland – 6. kesäkuuta 1898) oli yhdysvaltalainen kemisti ja apteekkari.

Lilly syntyi vanhimpana yhdestätoista lapsesta. Hän kiinnostui kemiasta teini-ikäisenä Indianassa ja pääsi farmaseuttiharjoittelijaksi. Hän työskenteli sitten omissa apteekeissaan ja lääkkeiden tukkuliikkeiden kemistinä. Lilly meni 1860-luvun alussa naimisiin Emilyn (k. 1866) kanssa. Hän palveli Yhdysvaltain sisällissodan aikana Unionin armeijassa ja oli sotilasarvoltaan eversti. Lilly avasi 10. toukokuuta 1876 kemistin liikkeensä, josta myöhemmin tuli lääkeyhtiö Eli Lilly and Company. Lillyn kuoltua se tuli tunnetuksi ensimmäisenä lääkeyhtiönä, joka aloitti kehon ulkopuolelta pistettävän insuliinin massatuotannon diabeteksen hoitoon.

Lilly perusti Commercial Clubin, josta myöhemmin tuli Indianapolisin kauppakamari. Hän kuoli 59-vuotiaana lyhyesti sairastettuaan.

## Lähteet
Wilma Ruohisto

**Wilma Ruohisto** (s. 1995) on suomalainen toimittaja ja kirjailija.

Ruohisto julkaisi Otavan kautta teoksen *Selvin päin: erään bilettäjän tarina* (2022). Vuonna 2024 häneltä ilmestyi Sara Siepin elämäkertateos *Sara Sieppi: Oliks sulla vielä jotain?* (2024). Ruohisto on työskennellyt *[[Me Naiset|Me Naisten]]* toimittajana. Hän on toipunut syömishäiriöstä ja käsitellyt myös kirjoittajana syömishäiriöitä, kehonkuvaa sekä mielenterveyttä.

## Lähteet
Miku Kuuskorpi

**Miku Juhani Kuuskorpi** (s. 24. marraskuuta 2000, Turku) on turkulainen sosialidemokraattien poliitikko, joka toimii Sosialidemokraattisten Opiskelijoiden puheenjohtajana . Hän toimii myös SDP:n puoluevaltuutettuna kaudella 2023-2026 .

Kuuskorpi opiskelee Turun yliopistossa biotekniikan ja Lappeenrannan yliopistossa tuotantotalouden diplomi-insinööriksi. Koulutukseltaan hän on biotekniikan kandidaatti Turun yliopistosta (2024). 

Kuuskorpi on toiminut entisessä kotikaupungissaan Raisiossa varavaltuutettuna sekä kaupunginhallituksen varajäsenenä ennen siirtymistään vuonna 2023 työskentelemään harjoittelijaksi Brysseliin entisen europarlamentaarikko Miapetra Kumpula-Natrin kabinettiin Euroopan parlamentissa .

## Tausta
Kuuskorpi on syntynyt vuonna 2000 Turussa. Kuuskorpi on kirjoittanut ylioppilaaksi vuonna 2019 Turun Suomalaisen Yhteiskoulun luonnontiedepainotteisesta lukiosta .

Kuuskorpi opiskelee Turun yliopistossa biotekniikkaa ja Lappeenrannan yliopistossa tuotantotaloutta. Hän on lisäksi työskennellyt aiemmin muun muassa myymälätyöntekijänä Alkossa sekä Suomalaisessa Kirjakaupassa sekä lukio-opettajan sijaisena Turussa sekä Raisiossa. 

Kuuskorven vanhemmat ovat kirjailija ja psykologi Taina Kuuskorpi (s. 1972) sekä rehtori Marko Kuuskorpi (s. 1970). Kuuskorven sisar on Miira Kuuskorpi (s. 2003).

## Politiikka
Kuuskorpi kutsuu itseään vihreäksi sosialidemokraatiksi . Hän on nostanut vaaleissa esille muun muassa koulutukseen, talouteen ja vihreään siirtymään liittyviä kysymyksiä . Hän on puhunut yhteiskunnallisten uudistusten puolesta yhteiskunnan palveluiden turvaamiseksi .

Kuuskorpi ehdolla kuntavaaleissa aikaisemmassa kotikaupungissaan Raisiossa vuonna 2021, jossa tuli valituksi varavaltuutetuksi . Kuuskorpi toimi vaalien jälkeen Raisiossa kaupunginhallituksen varajäsenenä sekä lupalautakunnassa kaupunginhallituksen seuraajana .

Kuuskorpi oli ehdolla eduskuntavaaleissa Varsinais-Suomessa vuonna 2023.

Kuuskorpi valittiin syyskuussa 2024 Sosialidemokraattisten Opiskelijoiden (Demariopiskelijat) puheenjohtajaksi . Tehtävässään Kuuskorpi edustaa Demariopiskelijoita Suomen Sosialidemokraattisen Puolueen puoluevaltuustossa, puoluehallituksessa sekä eduskuntaryhmässä.

Kuuskorpi on toiminut aikaisemmin Lounais-Suomen Sosialidemokraattisten Nuorten puheenjohtaja vuosina 2022-2023  sekä Sosialidemokraattisten Nuorten (Demarinuoret) liittohallituksessa kaudella 2022-2024 . Kuuskorpi on toiminut aikaisemmin myös Sosialidemokraattisten Opiskelijoiden liittohallituksessa .

## Lähteet
Keski-Suomen Puhelin

**Keski-Suomen Puhelin** (myös **KSP Yhtiöt**, **Yomi**) oli keskisuomalainen teleoperaattori.

Keski-Suomen puhelin perustettiin Jyväskylässä yhdistyksenä vuonna 1885. Osakeyhtiöksi se muuttui vuonna 1929. Yhtiön nimeksi tuli *Keski-Suomen Puhelin Oy*. Yhtiön toimialue oli Jyväskylä, Jyväskylän maalaiskunta, Korpilahti, Laukaa, Muurame, Säynätsalo ja Vaajakoski.

Vuonna 1998 Keski-Suomen Puhelin fuusioitiin uuteen yhtiöön, Sisä-Suomen Puhelin Oyj:hin, jonka nimeksi vaihdettiin *Keski-Suomen Puhelin Oyj*.

Vuonna 2000 yhtiön nimeksi vaihdettiin *KSP Yhtiöt Oyj* ja vuonna 2002 *Yomi Oyj*.

Yomi Oyj fuusioitiin Elisaan vuoden 2004 lopussa.

Yhtiön osake noteerattiin Helsingin pörssissä vuosina 1998–2004.

## Katso myös

* Yomi Media

## Lähteet
Brumunddalin kirkko

**Brumunddalin kirkko** () on Ringsakerin kunnassa Innlandetin läänissä Norjassa sijaitseva puinen pitkäkirkko vuodelta 1965.

## Lähteet

## Aiheesta muualla
Stavsjøn kirkko

**Stavsjøn kirkko** () on Ringsakerin kunnassa Innlandetin läänissä Norjassa sijaitseva kivinen pitkäkirkko vuodelta 1880.

## Lähteet

## Aiheesta muualla
Veldren kirkko

**Veldren kirkko** () on Ringsakerin kunnassa Innlandetin läänissä Norjassa sijaitseva puinen pitkäkirkko vuodelta 2000. Sen edeltäjä tuhoutui tulipalossa vuonna 1996.

## Kuvia

480 Parti ved Veldre Kirke - no-nb digifoto 20150812 00015 bldsa PK26170.jpg|Entinen Veldren kirkko vuonna 1920.


## Lähteet

## Aiheesta muualla
Hitterdalin kappeli

**Hitterdalin kappeli** () on Rørosin kunnassa Norjassa sijaitseva puinen pitkäkirkko vuodelta 1959.

## Lähteet

## Aiheesta muualla
Vidöåsen

**Vidöåsen** on taajama Hammarön kunnassa Värmlandin läänissä samannimisessä  historiallisessa maakunnassa Ruotsissa. Taajamassa oli 290 asukasta vuonna 2021.

## Lähteet

## Aiheesta muualla
Jordbro

**Jordbro** on taajama Haningen kunnassa Tukholman läänissä Södermanlandin historiallisessa maakunnassa Ruotsissa. Taajamassa oli 11&nbsp;607 asukasta vuonna 2021. Jordbro sijaitsee noin 20 kilometriä Tukholman eteläpuolella ja siellä on paljon teollisuutta.

## Lähteet

## Aiheesta muualla
Dalarö

**Dalarö** on taajama Haningen kunnassa Tukholman läänissä Södermanlandin historiallisessa maakunnassa Ruotsissa. Taajamassa oli 1&nbsp;905 asukasta vuonna 2021. Dalaröstä tuli 1800-luvun lopulla tukholmalaisten suosima vapaa-ajanviettokohde, jonne rakennettiin kesämökkejä. Muun muassa taidemaalari Anders Zorn viihtyi Dalarössä.

## Kuvia

Dalarö kyrka 2013a.JPG|Dalarön kirkko
Dalarö brygga.jpg|Dalaröstä kulkee lautta Ornön saarelle.
Sommarnöje (1886), akvarell av Anders Zorn.jpg|*Sommarnöje* (Anders Zorn, 1886). 


## Lähteet

## Aiheesta muualla
ADS-B

**ADS-B** (Automatic Dependent Surveillance–Broadcast, suom. *automatiikkaan perustuvan valvonnan lähetykset*) on ilmailuun liittyvä valvonta- ja seurantaradioteknologia, jonka avulla lentokoneet ja maa-asemat voivat seurata reaaliajassa toistensa sijaintia, nopeutta ja muita tietoja. ADS-B: stä on tulossa määräystasolla pakollinen ilmatilan valvontatekniikka kaikkialla maailmassa, ja sen tarkoitus on parantaa turvallisuutta, tehokkuutta ja yhteensopivuutta ilmailutoiminnassa. ADS-B:n avulla muut ilma-alukset ja lennonjohto voivat seurata ilma-aluksen sijaintia ja korkeutta ilman tutkaa. Teknologia täydentää ja tulevaisuudessa osin korvaa tutkaan perustuvia valvontajärjestelmiä.  Järjestelmä perustuu yksinkertaistaen siihen, että siihen osallistuvat ilma-alukset jakavat GPS- ja muita paikkatietojaan siten, että muut osallistuvat tahot näkevät ne. Erityisesti tulevaisuudessa ADS-B:tä täydentää ADS-C (automatic dependent surveillance contract, suom. *automatiikkaan perustuvan valvonnan toimintaehdot*), joka antaa lennonjohtajalle pääsyn osaan lasiohjaamon näyttölaitteiden esittämistä tiedoista turvallisuuden lisäämiseksi. Tulevaisuudessa sen kautta voidaan myös lähettää lennonjohtoselvityksiä suoraan koneen automaattiohjausjärjestelmään, mikä on jo nyt jossain määrin mahdollista CPDLC:n avulla joissakin konetyypeissä. Lisäksi ADS-C lähettää samat paikka-, suunta-, korkeus- sekä nopeustiedot kuin ADS-B:kin. Päin vastoin kuin ADS-B-lähetteet, ADS-C-lähetteet eivät ole julkisia, vaan perustuvat toimintaehtosopimukseen (*contract)* lennonjohtoyksikön ja ilma-aluksen välillä.  Pisimpään tekniikka on ollut käytössä Australiassa, joka otti sen käyttöön jo vuonna 1999.

ADS-B yhdistää ilma-aluksen paikannustiedot, lentolaitteiston ja maainfrastruktuurin muodostaen tarkan yhteyden ilma-alusten ja lennonvalvonnan välille. ADS-B on suorituskykyyn perustuva järjestelmä, joka tarjoaa tutkaa tarkempaa valvontaa ja koostuu kahdesta osapalvelusta: ADS-B Out ja ADS-B In. Flightradarin kaltaiset julkisesti saatavilla olevat lentoliikenteen seurantapalvelut perustuvat valtaosin ADS-B:hen ja sen julkiseen luonteeseen.

ADS-B Out lähettää tietoja, kuten ilma-aluksen GPS-sijainnin, korkeuden ja maanopeuden maa-asemille ja muille ilma-aluksille sekunnin välein.

ADS-B In puolestaan mahdollistaa varustetuille ilma-aluksille sää- ja liikennetiedon näkymisen suoraan ohjaamossa lisäten lentäjien tietoisuutta ympäröivästä liikenteestä ja sääolosuhteista.

## Lähteet
Kaválloi

**Kaválloi** () eli **Kaváloi** (Καβάλοι) on kolmen pienen Kreikan saaren ryhmä, joka kuuluu Kreetan saariin ja jonka saaret sijaitsevat Kreetan kaakkoskulman edustalla lähellä Xerókampoksen kylää. Saarten yhteispinta-ala on noin 0,038 neliökilometriä ja ne ovat asumattomia. Hallinnollisesti Kaválloin saaret kuuluvat Siteían kuntaan, Lasíthin alueyksikköön ja Kreetan alueeseen.

Kaválloin saarista suurin on **Kavállos** (Καβάλλος, ), jonka pinta-ala on noin 0,018 neliökilometriä. Muut saaret ovat **Anavátis** (Αναβάτης) ja **Kefalí** (Κεφαλή). Saaret ovat osa Natura-aluetta, johon kuuluu myös Koufonísin saari.

## Lähteet

## Aiheesta muualla
Limáni Iéraka

**Limáni Iéraka** (, myös Λιμάνι Γέρακα, *Limáni Géraka*, Λιμάνι Ιέρακος, *Limáni Iérakos*; ) on Kreikan kylä, joka kuuluu hallinnollisesti Monemvasián kuntaan, Lakonian alueyksikköön ja Peloponnesoksen alueeseen. Kylän väkiluku on 51 (2021).

Limáni Iérakan kylä, suomeksi ”Iérakasin satama”, sijaitsee Lakonian itärannikolla olevan pienen Gérakaksenlahden pohjoisrannalla noin 96 kilometriä kaakkoon Spártista. Se on osa Iérakasin eli Gérakasin kyläyhdyskuntaa ja toimii nimensä mukaisesti sen satamana. Antiikin ajan Zaraksin kaupunki sijaitsi nykyisen kylän lähellä, ja siitä on periytynyt myös nykyisen Iérakasin nimi. Kaupungin arkeologinen alue sijaitsee niemenkärjessä nykyisen kylän itäpuolella.

## Lähteet

## Aiheesta muualla
August Hagborg

**Vilhelm Nikolaus August Hagborg** (26. toukokuuta 1852 Göteborg – 30. huhtikuuta 1921 Pariisi) oli ruotsalainen taidemaalari. Hän opiskeli Göteborgin museon piirustuskoulussa ja Kuninkaallisessa taidekatemiassa. Vuosina 1875–1909 hän asui Ranskassa. Hagborgin maisemamaalaukset ovat saaneet innoitusta Düsseldorfin koulukunnasta.
## Teoksia

Sjömän vid räddningsbåt x August Hagborg.jpg|*Sjömän vid räddningsbåt*
August Hagborg-Ostronplockerska på stranden.jpg|*Ostronplockerska på stranden*
Hagborg, August - The Cemetery at Tourville - Gothenburg Museum of Art - GKM 0186.tif|*Kyrkogården i Tourville* (1883, Göteborgin taidemuseo)
Hagborg- Enterrement dans un village de la Manche.jpg|*Enterrement dans un village de la Manche* (1911, Rouenin taidemuseo)

## Lähteet

## Aiheesta muualla
Paránymfoi

**Paránymfoi** () on Kreikan kylä, joka sijaitsee Kreetan saarella. Se kuuluu hallinnollisesti Archánes-Asteroúsian kuntaan, Iraklionin alueyksikköön ja Kreetan alueeseen. Kylän väkiluku on 122 (2021).

Paránymfoin kylä sijaitsee Asteroúsia-vuorten keskellä noin 50 kilometriä etelään Iraklionin kaupungista. Se on rakennettu noin 520 metrin korkeuteen merenpinnasta laskettuna. Paránymfoi muodostaa myös laajemman kyläyhdyskunnan (Δημοτική Κοινότητα Παρανύμφων, *Dimotikí Koinótita Paranýmfon*), johon kuuluvat varsinaisen Paránymfoin kylän lisäksi kylät Amýgdalos, Plataniás ja Treis Ekklisiés. Koko yhdyskunnan väkiluku on 176 (2021).

## Lähteet
Pigadákia

**Pigadákia** () on Kreikan kylä, joka kuuluu hallinnollisesti Trípolin kuntaan, Arkadian alueyksikköön ja Peloponnesoksen alueeseen. Kylän väkiluku on 31 (2021).

Pigadákian kylä sijaitsee Arkadian eteläosassa lähellä Lakonian alueyksikön rajaa noin 24 kilometriä etelään Trípolista. Pigadákia muodostaa oman kyläyhdyskuntansa (Δημοτική Κοινότητα Πηγαδακίων, *Dimotikí Koinótita Pigadakíon*), johon ei kuulu muita asutuksia.

Antiikin ajan Karyain kaupunki, jonka on joskus ehdotettu olleen sama kuin Iasos, sijaitsi nykyisen kylän lähellä. Nykyisen kylän katsotaan syntyneen joskus 1300- ja 1600-lukujen välisenä aikana. Kylän pääkirkko on omistettu Neitsyt Marian kuolonuneen nukkumiselle (*Koímisi tis Theotókou*).

## Lähteet
Visjon Norge

**Visjon Norge** on vuonna 2003 perustettu norjalainen kristillinen televisiokanava. Kanavan perustaja on saarnaaja Jan Hanvold. Kanava on ensimmäinen pohjoismainen kristillinen televisiokanava, joka lähettää lähetyksiä ympäri vuorokauden. Kanava aloitti lähetykset 24. maaliskuuta 2003.

Visjon Norge lähettää erilaisia kristillisiä ohjelmia kuten puheita, opetusta, keskusteluja, uutisia, teemoja, rukouksia, lauluja ja musiikkiohjelmia. Osa lähetysajasta on vuokrattu muille järjestöille, kuten Livets Ordille, Hillsongille ja Youth of Europelle. Televisiokanavan on katsettu ottaneen mallia yhdysvaltalaisista kristillisistä televisiolähetyksistä.

## Lähteet
Treis Ekklisiés

**Treis Ekklisiés** () on Kreikan kylä, joka sijaitsee Kreetan saarella. Se kuuluu hallinnollisesti Archánes-Asteroúsian kuntaan, Iraklionin alueyksikköön ja Kreetan alueeseen. Kylän väkiluku on 34 (2021).

Treis Ekklisiésin kylä sijaitsee Kreetan etelärannikolla Asteroúsia-vuorten juurella noin 64 kilometriä etelään Iraklionin kaupungista. Se on rakennettu Ampáksen rotkon päähän Kolovréchtis- ja Bouroúni-vuorten väliin. Treis Ekklisiés on osa Paránymfoin kyläyhdyskuntaa.

Kylä on saanut nimensä, suomeksi ”Kolme kirkkoa”, sen kirkoista, jotka on omistettu Kristukselle (*Aféntis Christós*), Neitsyt Marialle (*Panagía*) ja Pyhälle Georgiokselle (*Ágios Geórgios*). Kylässä on Treis Ekklisiésin ranta. Lähellä sijaitsevat muun muassa rannat Krygiá Vlycháda, Tragopiástis, Vouïdómato ja Órnios.

## Lähteet
Lotta Lotass

**Lotta Lotass** (s. 28. helmikuuta 1964) on ruotsalainen kirjailija ja kirjallisuustieteilijä. Hänen esikoisromaaninsa *Kallkällan* ilmestyi vuonna 2000. Lotass valittiin vuonna 2009 Ruotsin akatemian jäseneksi, mutta hän erosi siitä vuonna 2018. Syyksi hän kertoi, ettei kokenut kuuluvansa joukkoon. Tunnetta oli vahvistanut hänen saamansa palaute, sillä monien mielestä tuolille numero 1 olisi pitänyt perinteiden mukaisesti valita juristi.
## Biografia
* *Kallkällan* (2000)
* *Aerodynamiska tal* (2001)
* *Band II: Från Gabbro till Löväng* (2002)
* *Tredje flykthastigheten* (2004)
* *Skymning: gryning* (2005)
* *Min röst skall nu komma från en annan plats i rummet* (2006)
* *Den vita jorden* (2007)
* *Den röda himlen* (2008)
* *Den svarta solen* (2009)
* *Sparta* (2010)
* *Konungarnas tillbedjan* (2014)
* *Mars* (2013)
* *Örnen* (2014)
* *Nattvakten* (2020)
* *Fält* (2022)
## Lähteet

## Aiheesta muualla
Vafeió

**Vafeió** (, ) on Kreikan kylä, joka kuuluu hallinnollisesti Spártin kuntaan, Lakonian alueyksikköön ja Peloponnesoksen alueeseen. Kylän väkiluku on 70 (2021).

Vafeión kylä sijaitsee noin kahdeksan kilometriä eteläkaakkoon Spártista. Se on rakennettu noin 175 metrin korkeuteen merenpinnasta laskettuna. Kylä on osa Amýklesin kyläyhdyskuntaa.

Antiikin ajan Farain (myös Faris, Fare) kaupunki sijoitetaan usein nykyisen kylän lähelle. Kylän läheltä on löydetty mykeneläisaikainen niin kutsuttu Vafeión tholos-hauta, mikä kertoo paikan olleen jonkinlainen keskus jo pronssikaudella.

## Lähteet
Fonum

**Fonum Oy Ab** on puhelinhuoltoliike, joka perustettiin vuonna 2012 Espoossa. Fonumilla on tätä nykyä noin 35 toimipistettä ympäri Suomen. Yhtiö korjaa myös tabletti-tietokoneita.

## Lähteet
Allan Höijer

**Allan Henrik Höijer** (9. heinäkuuta 1867 Helsinki – 22. toukokuuta 1938 Espoo) oli suomalainen eläinlääkäri ja vakuutusjohtaja.

## Henkilöhistoria
Höijerin vanhemmat olivat kunnallisneuvos Otto Höijer ja Adèle Alfonsine Uggla. Hänen ensimmäinen puolisonsa vuodesta 1892 oli Dagmar Ungern (k. 1926) ja toinen vuodesta 1929 Gunnel Ragnhild Wallén. Höijer tuli ylioppilaaksi 1886 ja valmistui eläinlääkäriksi Kööpenhaminassa 1890 ja Dresdenissä 1913. Eläinlääketieteen tohtoriksi hän väitteli Leipzigissä 1913. 

Höijer oli Mustialan maanviljelysopiston  eläinlääketieteen ja kotieläinhoidon opettaja 1897–1902 ja Pitkäjärven maanviljelys- ja karjakkokoulun opettaja 1897–1902. Helsingin kengityskoulun johtajana hän toimi 1902–1916, Suomen eläinvakuutusyhdistyksen toimitusjohtajana 1917–1938 ja *Suomen eläinlääkärilehden* toimittajana 1901–1904. Höijer oli myös Suomen Eläinlääkäriyhdistyksen sihteeri 1896–1898, 1911–1918 ja 1923–1924 ja yhdistyksen puheenjohtaja 1925–1926. Hänellä oli lisäksi useita muita luottamus- ja asiantuntijatehtäviä. Höijer myös julkaisi useita tietoteoksia ja laajasti käytetyn oppikirjan.

## Julkaisuja
* *Finlands veterinärförfattningar samlade af Allan Höijer. Första delen: (1809–1894)*, Helsinki: Suomen Eläinlääkäriyhdistys, 1896 (toim.)
* *Finlands veterinärförfattningar samlade af Allan Höijer. Andra delen: Häft. 1 (1895–1897)*, Helsinki: Suomen Eläinlääkäriyhdistys, 1897 (toim.)
* *Förlossningslära: enligt föreläsningarna vid Mustiala landtbruks- och mejeriinstitut*, Helsinki: G. W. Edlund, 1898 (suom. *Synnytysoppi* ja *Oppikirja kotieläinten synnytysavustuksessa*, useita painoksia 1907–1924)
* *Finlands veterinärförfattningar samlade af Allan Höijer. Andra delen: Häft. 2 (1898–1900)*, Helsinki: Suomen Eläinlääkäriyhdistys, 1902 (toim.)
* *Kertomus hevoskasvatusyhdistyksen Tammelan Hippos toiminnasta vuosina 1898–1901*, Helsinki: 1903
* *Finlands veterinär-författningar. Tredje delen, 1901–1910*, Helsinki: Senaten, 1913 (toim.)
* *Das Veterinärwesen in Finnland, seine Entwicklung und sein jetziger Stand: Inaugural-Dissertation zur Erlangung der veterinärmedizinischen Doktorwürde der durch die ordentlichen Professoren der Königlichen Tierärztlichen Hochschule zu Dresden verstärkten medizinischen Fakultät der Universität Leipzig*, Leipzig: Leipzigin yliopisto, 1913 (väitöskirja)
* *Lasten eläinsuojeluoppi*, Helsinki: Kansanvalistusseura, 1916 (toim. Allan Höijer ja Constance Ullner)

## Lähteet
Kaatuneiden urheilijoiden muistokilpailut (nyrkkeily)

**[[Kaatuneiden urheilijoiden muistokilpailut|Kaatuneiden urheilijoiden muistokilpailujen]]** nyrkkeily järjestettiin Helsingin olympiastadionin eteläpäässä  21.-22. heinäkuuta 1940. Mukana oli niin SVUL:n alaisen Suomen Nyrkkeilyliiton kuin TUL:n nyrkkeilijät. Otteluja käytiin kaikiaan 65, joista ensimmäisenä päivänä 20 ottelua, toisen päivän aamupäivänä 34 ja illalla 11.

## Mitalistit

## Lähteet
*
*
Kegeylin piiri

**Kegeylin piiri** (karakalpakiksi *Kegeyli rayonı*, ) on paikallishallintoalue Uzbekistaniin kuuluvan Karakalpakstanin tasavallan keskiosassa. Sen pinta-ala on 920 neliökilometriä ja asukasmäärä 74&nbsp;800 henkeä (vuonna 2024). Piirin hallinnollinen keskus on Kegeylin taajama.

Kegeylin piiri rajoittuu pohjoisessa Shımbayn, idässä Qaraózekin, etelässä Nukusin ja lännessä Bozatawin piireihin. Se sijaitsee Amudarjan oikean rannan tasangolla. Piirin läpi virtaavat Kegeylin ja Quwanıshjarman kanavat.

Vuonna 1928 perustettuun piiriin kuuluvat Xalqabadin kaupunki ja Kegeylin taajama, kahdeksan maaseudun itsehallintoaluetta ja 130 maaseutuasutusta. Kaupunkiväestön osuus on 41 prosenttia (vuonna 2024). Asukkaat ovat etupäässä karakalpakkeja.

Piirin maatalous tuottaa puuvillaa, vehnää, riisiä, vihanneksia, perunaa, meloneja, hedelmiä, lihaa, maitoa ja vuotia. Lisäksi on puuvilla-, elintarvike- ja rakennustarviketeollisuutta.

## Lähteet

## Aiheesta muualla
* Piirin sivusto
Maastojuoksun Suomen-mestaruuskilpailut 1939

**[[Maastojuoksun Suomen-mestaruuskilpailut]] 1939** käytiin 21. toukokuuta Lohjalla Lohjanharjun alueella. Kilpailujen järjestäjänä toimi Lohjan Urheilijat ja niihin osallistui 29 urheilijaa. Miehissä Suomen mestaruuden 12 km matkalta voitti Kauko Pekuri ja joukkueissa mestaruuden voitti edellisen vuoden tavoin Helsingin Kisa-Veikot.

## Mitalistit
Lähteet: 

## Lähteet
Nukusin piiri

**Nukusin piiri** (karakalpakiksi *Nókis rayonı*, ) on paikallishallintoalue Uzbekistaniin kuuluvan Karakalpakstanin tasavallan eteläosassa. Sen pinta-ala on 940 neliökilometriä ja asukasmäärä 53&nbsp;900 henkeä (vuonna 2024). Piirin hallinnollinen keskus on Aqmańǵıtin taajama.

Nukusin piiri rajoittuu koillisessa Kegeylin ja idässä Qaraózekin piireihin, kaakossa Amudarjan piiriin ja Turkmenistaniin sekä etelässä Taqıyatasin, lounaassa Xojelin, lännessä Qanlıkólin ja luoteessa Bozatawin piireihin. Piirin keskellä sijaitsee Nukusin kaupunkialue. Alue on etupäässä Amudarjan oikean rannan tasankoa. Idässä on hiekkadyynejä ja harjuja. Seudulla on useita kastelu- ja poistovesikanavia sekä tekojärviä.

Vuonna 1968 perustettuun piiriin kuuluu yksi taajama, kuusi maaseudun itsehallintoaluetta ja 43 maaseutuasutusta. Kaupunkiväestön osuus on 20 prosenttia (vuonna 2024). Asukkaista noin 60 prosenttia on karakalpakkeja, 30 prosenttia kazakkeja ja alle kymmenen prosenttia uzbekkeja.

Piirin maatalous tuottaa vehnää, riisiä, vihanneksia, perunaa, meloneja, hedelmiä, puuvillaa, maitoa, lihaa ja vuotia etupäässä Nukusin kaupungin tarpeisiin. Lisäksi on elintarvike- ja rakennustarviketeollisuutta.

## Lähteet
Vryonísi (Lasíthi)

**Vryonísi** () eli **Prasonísi** (Πρασονήσι) eli **Ávato** (Άβατο) on pieni Kreikan saari, joka kuuluu Kreetan saariin ja sijaitsee Mirampéllonlahdessa Vryonísin rannan edustalla lähellä Ístron kylää. Saaren pinta-ala on noin 0,015 neliökilometriä ja se on asumaton. Hallinnollisesti Vryonísi kuuluu Ágios Nikólaoksen kuntaan, Lasíthin alueyksikköön ja Kreetan alueeseen.

## Lähteet
MicroStrategy

**MicroStrategy** on yhdysvaltalainen pörssiin listattu ohjelmisto- ja sijoitusyhtiö.

MicroStrategyn perustivat vuonna 1989 Michael Saylor, Sanju Bansal ja Thomas Spahr. Se oli pitkään huonosti tunnettu ohjelmistoyhtiö, jonka toiminta rakentui liiketoimintatiedon hallinnan ratkaisujen ympärille. MicroStrategysta tuli kuitenkin merkittävä suurten bitcoiniin tekemiensä sijoitusten myötä. MicroStrategy otti bitcoinin käyttöön alun perin vararahastona elokuussa 2020. Vuonna 2021 yhtiö ilmoitti ensimmäisen kerran alkavansa hankkia bitcoineja myös velkakirjarahoituksella. Vuoden 2023 lopussa MicroStrategyn arvosta 90 % oli sidottu bitcoinin arvoon. Siitä olikin tullut bitcoinien suurin yritysomistaja.

Yhtiöllä oli kesäkuussa 2022 noin 129&nbsp;218 bitcoinia. Lukuun laskettiin mukaan MicroStrategyn tytäryhtiöidensä kautta omistamat bitcoinit. Marraskuussa 2024 MicroStrategy omisti 252&nbsp;220 bitcoinia, jossa sen kassavarat olivat lähes kokonaisuudessaan.

## Lähteet
Ifenprodiili

**Ifenprodiili** on aivojen verisuonia laajentava lääke, jota on markkinoitu joissakin maissa, kuten Japanissa, Hongkongissa ja Ranskassa tuotenimillä **Cerocral**, **Dilvax** ja **Vadilex**. Sitä kehitetään parhaillaan useiden muiden käyttöaiheiden hoitoon. Ifenprodiililla on useita tunnettuja farmakologisia vaikutuksia. Se on NMDA-reseptorin estäjä, erityisesti NMDA-reseptoreille, jotka sisältävät GluN1- ja GluN2B-alayksiköitä, "ifenprodiilin sitoutumisalue". Lisäksi ifenprodiili estää GIRK-kanavia ja vuorovaikuttaa α1-adrenergisten reseptorien, serotoniinireseptorien, ja sigmareseptorien kanssa. Kemiallisesti ifenprodiili on substituoitu fenetyyliamiini ja β-hydroksiamfetamiinijohdannainen. Sitä käytetään farmaseuttisena tartraattisuolana.

## Tutkimukset
Ifenprodiilia on tutkittu mahdollisena lääkkeenä tinnituksen ehkäisemiseksi akustisen trauman jälkeen. Ifenprodiili on tällä hetkellä vaiheen II tutkimuksissa yskän ja idiopaattisen keuhkofibroosin osalta muiden tutkimuskäyttötarkoitusten ohella.

## Katso myös
* Traksoprodiili (toinen samankaltainen NMDA-reseptorin antagonisti)

## Lähteet